EkBass/fiwiki-20250220-pages-articles huggingface dataset:
Psyra (kaupunki)

Psyra () oli antiikin aikainen kaupunki Psyran (nyk. Psará) saarella Kreikassa. Se sijaitsi nykyisen Psarán kylän paikalla. == Maantiede == Psyran kaupunki sijaitsi samannimisen saaren eli nykyisen Psarán saaren luoteisrannikolla luonnonsatamalahden rannalla. Samassa paikassa sijaitsee myös nykyinen Psarán kylä. Kaupungin akropoliina eli yläkaupunkina ja linnavuorena toimi nykyinen Mávri Ráchin eli Palaiókastron kukkula niemessä heti nykyisen kylän eteläpuolella. Nykyisin samalla kukkulalla ovat Pyhän Annan (Agía Ánna) ja Pyhän Johanneksen (Ágios Ioánnis) kirkot. Psyran saari sijaitsi antiikin nimistöllä Aigeianmeren pohjoisissa keskiosissa Khioksen saaren luoteispuolella, 50 stadioninmitan päässä Khioksen luoteiskärjestä Melainain niemestä. Sen ympärysmitaksi laskettiin 40 stadionia. Saari oli vuoristoinen ja kallioinen, ja antiikin ajan lähteet huomioivat sen karuuden, jonka vuoksi saari ei kyennyt tuottamaan tarpeeksi viiniä edes Dionysoksen juomauhreihin.Strabon: Geografika 14.645; Plinius vanhempi: Naturalis historia 5.36; Stefanos Byzantionlainen: Ethnika, . == Historia == Psyralla on ollut mykeneläistä asutusta jo 1300- ja 1200-luvuilla eaa. Varhaisin maininta Psyran saaresta on Homeroksen Odysseiassa, jossa Nestor mainitsee sen nimellä Psyria.Homeros: Odysseia 3.171. Demosthenes mainitsee saaren 300-luvulla eaa. kuvatessaan seudun kovia tuulia, jotka vaikeuttavat merenkulkua. Antiikin aikainen asutus nykyisessä Mávri Ráchissa ajoittuu pääasiassa hellenistiselle ja varhaiselle roomalaiselle kaudelle 200-luvulta eaa. ensimmäiselle vuosisadalle eaa. Strabon mainitsee ensimmäisellä vuosisadalla kaupungin hyvän sataman. == Rakennukset ja löydökset == Psyran kaupungista on säilynyt vain vähän. Akropoliin pohjoisrinteestä on löydetty joitakin asutuksen jäänteitä, ja alempaa rinteestä hautoja. Osa kukkulan muureista saattaa olla vanhaa perua, ja kukkulan kirkoissa on käytetty uudelleen varhaisempien rakennusten osia. Nykyisestä Xerókampoksesta saaren pohjoisosasta sekä saaren etelärannikon Límnoksen lahdelta Psarán kylästä itään on tehty joitakin roomalaisaikaisia löytöjä. Saaren mykeneläisaikaiset löydöt on tehty länsirannikolta nykyisestä Lákasta (myös Lákka). Niihin lukeutuu viitisenkymmentä hautaa hautaesineineen. == Lähteet == Luokka:Antiikin Kreikan kaupungit Egeanmeren saarilla Luokka:Psará
Venäjän 1. panssariarmeija

1\. kaartin punalippuinen panssariarmeija () on Venäjän maavoimiin kuuluva yhtymä 1991—1999 ja 2014—. ==Neuvostoliiton 1. kaartin panssariarmeija== Sen edeltäjä oli Neuvostoliiton 1. panssariarmeija. Siitä tuli 1944 ensimmäinen kaartin panssariarmeija kenraalieversti Mihail Katukovin alaisuudessa. Tämä oli yksi kuuluisimpia ja menestyneimpiä neuvostoarmeijan yksiköitä. Armeija otti osaa Stalingradin ja Kurskin taisteluihin ja vapautti Ukrainan ja Puolan osana 1. Ukrainan ja 1. Valko-Venäjän rintamaa. Sodan jälkeen se kuului joukkojen läntiseen ryhmään päämajanaan Dresden. Vuonna 1968 armeija osallistui Tšekkoslovian miehitykseen. Sen päämaja siirrettiin Smolenskiin Neuvostoliiton romahduksen jälkeen ja armeija hajotettiin 1999. ==Uudelleenperustaminen 2014== 1\. kaartin punalippuinen panssariarmeija perustettiin uudelleen 13. marraskuuta 2014. Siihen kuuluivat 2\. kaartin Tamanin divisioona, 4\. kaartin Kantemirov-divisioona, erillinen 27. kaartin Sevastopol-prikaati ja 6. panssariprikaati Nižni Novgorodin alueella. Armeijan uudelleenperustaminen liittyy läntisen sotilaspiirin luomiseen, jonka päämaja oli Pietarissa ja joukot Moskovan lähellä, mitä sotilaat eivät pitäneet käytännöllisenä. Lisäksi Venäjän 20. armeija siirrettiin kiireisesti Ukrainan rajalle, jota oli aiemmin pidetty turvallisena suuntana. Hyökkäyksessä Ukrainaan armeijaan kuuluivat 2. ja 4. divisioona, 47. kaartin panssaridivisioona ja prikaateja. Kohti Kiovaa koillisesta edennyt 2. divisioona kohtasi Tšernihivissa Ukrainan 1. panssariprikaatin. Venäjän joukot vetäytyivät Kiovan ympäristöstä maaliskuussa 2022 rauhanneuvottelujen loppuvaiheessa. 4\. divisioona joutui taisteluihin Ukrainan 4. panssariprikaatin kanssa Harkovan vastahyökkäyksen aikana Izjumin lähellä syksyllä 2022 ja joutui perääntymään. Tuolloin länsimediassa jo väitettiin joukon tuhoutuneen ja sen uudelleenrakentamisen kestävän vuosia.https://www.is.fi/ulkomaat/art-2000009067222.html Armeija täydennettiin talvella Valko-Venäjällä, minkä jälkeen se siirrettiin takaisin koillis-Ukrainaan keväällä 2023. Armeijan 47. divisioonaan oli liitetty uusi 153. panssarirykmentti.https://www.forbes.com/sites/davidaxe/2024/01/30/russias-1st- guards-tank-army-has-won-its-first-battle-in-two-years-by-advancing-a-mile- and-capturing-a-half-dozen-buildings/ ==Lähteet== * https://www.bbc.com/russian/russia/2015/06/150602_russia_tank_army === Viitteet === Luokka:Venäjän asevoimat Luokka:Armeijat
Igalia

Igalia on ohjelmistoteollisuuden konsultointiyritys, joka on perustettu syyskuussa 2001 A Coruñassa Espanjassa. Yritys on tunnettu osallistumisesta useisiin avoimen lähdekoodin projekteihin. Yritys ei ole tyypillinen konsultointiyritys, vaan se on työntekijöiden omistama osuuskunta. Igalian Brian Kardell kuvaa sitä tasaiseksi rakenteeksi ilman pomoja eikä osakkeenomistajia. Yritys liittyi Linux Foundationin jäseneksi huhtikuussa 2011. Yritys on myös World Wide Web Consortiumin (W3C) ja Khronos Groupin jäsen. Yritys on mukana muun muassa verkkoselaimien kehityksessä, jota sponsoroi Bloomberg. Yrityksessä toimii 140 henkilöä. == Lähteet == == Aiheesta muualla == * Viralliset verkkosivut Luokka:Espanjalaiset ohjelmistoyritykset Luokka:Linux-yhtiöt
Mariupolin Illitšin metallurginen kombinaatti

Mariupolin Illitšin metallurginen kombinaatti () on Ukrainassa Donetskin alueella Mariupolissa toimiva metallurginen tehdas. Vuonna 1896 amerikkalaiset Rothstein ja Smith saivat luvan perustaa Nikopol-Mariupol Mining and Metallurgical Societyn. Illitšin terästehtaan juuret ovat vuodessa 1897, kun yhtiö perusti putkia valmistavan tehtaan. 1920-luvun lopulla tehdas tuotti teräslevyjä. 1940-luvulla tuotanto käsitti panssarilevyjä. 1950- ja 1960-luvuilla investoitiin teräksen valmistukseen ja kuuma- ja kylmävalssaukseen. NKMZ toimitti kuumavallassauslinjan ja Uralmaš kylmävalssauslinjan. Jatkuva valu otettiin käyttöön 1993. Tehdas yksityistettiin vuonna 2000.https://www.steelonthenet.com/kb/history- metinvest.html Tehdas päätyi Metinvestin käsiin, joka hankki myöhemmin myös Mariupolin Azovstalin ja Jenakijeven metallitehtaan. Tehdas oli alun perin nimetty Vladimir Iljitš Leninin mukaan, mutta vuonna 2016 ilmoitettiin osana Ukrainan dekommunisaatiotoimenpiteitä, että se on nimetty ukrainalaisen metallurgin Zot Illitš Nekrasovin mukaan. Tehtaan ukrainankielistä nimeä ei tarvinnut muuttaa. Mariupolin piirityksessä Iljitšin tehdas oli Ukrainan merijalkaväen viimeinen tukikohta, joista osa pakeni Azovstalille Azov- joukkojen mukana. Aluetta miehittävä Donetskin kansantasavalta on ottanut haltuunsa ukrainalaisten oligarkkien omaisuuden. Miehityshallinto ilmoitti, että tehtaan tuotanto on käynnistetty uudelleen joulukuussa 2023.https://topwar.ru/232160-v-mariupole-zapustili-proizvodstvo-na- metallurgicheskom-kombinate-imeni-ilicha.html ==Lähteet== Luokka:Ukrainalaiset teollisuusyritykset Luokka:Mariupol Luokka:Teräsyhtiöt
Venäjän 3. armeijakunta

3\. armeijakunta () on Venäjän maavoimien yksikkö, joka muodostettiin kesäkuussa 2022 osallistumaan hyökkäykseen Ukrainaan. Joukot muodostettiin kokonaisuudessaan vapaaehtoisista. Venäjän vakinaisen armeijan joukot olivat kuluneet ja kärsineet tappioita hyökkäyksen ensimmäisten kuukausien aikana, eikä syksyn liikennekannallepanoa oltu vielä tehty. Eri alueiden viranomaisia pyydettiin kokoamaan vapaaehtoisia, joita muodostettiin vapaaehtoispataljoonia. Elokuussa 2022 vahvuudeksi arvioitiin 15 000 miestä. Alkuperäinen harjoitusalue ja esikunta olivat Läntisen sotilaspiirin Mulinossa Nižni Novgorodin alueelle. 72\. prikaati muodostettiin paikallisten viranomaisten mukaan Totskojessa Orenburgin aluella.ISW, Russian Offensive Campaign Assessment, August 7, August 07, 2022 ISW luonnehti tammikuussa 2023 6. divisioonan muodostuvan 10 000-15 000 huonosti koulutetusta mobilisoidusta, jotka Ukrainan joukot löivät syksyllä 2022 Harkovan vastahyökkäyksessä. Tässä vaiheessa näitä joukkoja koulutettiin Valko-Venäjällä, ja oli epäselvää oliko III armeijakunta enää olemassa yhtymänä.ISW, Russian Offensive Campaign Assessment, January 28, 2023, Toukokuussa 2023 72. prikaatin joukot jättivät asemansa Bahmutin etelälaidalla ja pakenivat.Ministry of Defence 🇬🇧, Latest Defence Intelligence update on the situation in Ukraine - 13 May 2023. https://twitter.com/DefenceHQ/status/1657260221989892098 ==Organisaatio== * 6. moottoroitu divisioona ** 54. moottoroitu rykmentti ** 57. moottoroitu rykmentti ** 10. panssarirykmentti ** 27. tykistörykmentti ** 52. erillinen ilmatorjuntaohjusprikaati *72. erillinen moottoroitu prikaati *17. rakettitykistöprikaati ==Lähteet== Luokka:Venäjän asevoimat
Venäjän 68. armeijakunta

68\. armeijakunta () on Venäjän maavoimien itäiseen sotilaspiiriin kuuluva yksikkö, jonka joukot on sijoitettu Sahalinille sekä Kuriileille ja esikunta on Južno-Sahalinskissa. Armeijakunnan edeltäjä oli vuonna 1960 Kaukoidän sotilaspiirissä perustettu Neuvostoliiton II armeijakunta, johon kuuluivat 56. ja 79. motorisoitu divisioona. Vuonna 1977 armeijan vahvuuteen lisättiin 18. konekivääri-tykistödivisioona, jolloin se sai nimen 51. armeija. Yhtymän vahvuutta supistettiin, jolloin se nimettiin LXVIII armeijakunnaksi vuonna 1997.http://www.ww2.dk/new/army/armies/51oa.htm Armeijakunnan joukkoina ovatMason Clark and Karolina Hird, RUSSIAN REGULAR GROUND FORCES ORDER OF BATTLE, Institute for the Study of War : * 18. konekivääri-tykistödivisioona ()yhtymän nimeä selittää se, että se on alun perin aselajiltaan tykistöön kuuluva joukko, rannikkotykistöä, joka käytti maahan kaivettuja vanhentuneita IS-2 ja IS-3 vaunuja tuliaseminaan **46. konekivääri-tykistörykmentti **49. konekivääri-tykistörykmentti * 39. motorisoitu prikaati * 312. erillinen rakettitykistöpataljoona * 338. kaartin rakettitykistöprikaati * 38. ilmatorjuntaohjusprikaati * 16. suojeluprikaati * 14. erillinen kaartin pioneeriprikaati ==Lähteet== Luokka:Venäjän asevoimat
Venäjän 11. armeijakunta

11\. armeijakunta () on vuonna 2016 perustettu Venäjän merivoimien Itämeren laivaston rannikkojoukkoihin kuuluva läntisen sotilaspiirin yhtymä, jonka joukot on sijoitettu pääosin Kaliningradin alueelle ja esikunta on Gusevissa. Armeijakunnan joukot ovatMason Clark and Karolina Hird, RUSSIAN REGULAR GROUND FORCES ORDER OF BATTLE, Institute for the Study of War: *18. kaartin motorisoitu divisioona **79. kaartin motorisoitu rykmentti **275. motorisoitu rykmentti (muodostettu 2021) **280. motorisoitu rykmentti (muodostettu 2021) **11. panssarirykmentti (muodostettu 2018) **20. tiedustelupataljoona **22. kaartin ilmatorjuntaohjusrykmentti * 7. kaartin motorisoitu rykmentti * 336. merijalkaväen prikaati * 561. merijalkaväen tiedustelupiste (spetnaz- pataljoona) *244. tykistöprikaati *152. ohjusprikaati *27. rannikko- ohjusprikaati ==Lähteet== Luokka:Venäjän asevoimat
Venäjän 14. armeijakunta

14\. armeijakunta () on vuonna 2017 perustettu Venäjän merivoimienn Pohjoisen laivaston rannikkojoukkoihin kuuluva yhtymä, jonka joukot on sijoitettu pääosin Murmanskin alueelle ja esikunta on Severomorskissa. Armeijakunnan joukot ovat: *200. erillinen moottoroitu jalkaväkiprikaati, Petsamo (Murmanskin alue) *80. arktinen moottoroitu jalkaväkiprikaati, Alakurtti *61. merijalkaväkiprikaati ==Lähteet== Luokka:Venäjän asevoimat
Venäjän 22. armeijakunta

22\. armeijakunta () on Venäjän merivoimien Mustanmeren laivaston rannikkojoukkoihin kuuluva yhtymä, jonka joukot on sijoitettu pääosin Venäjän miehittämälle Krimille ja esikunta on Simferopolissa. Armeijakunta muodostettiin 2017.https://ria.ru/20170210/1487713296.html Armeijakunnan joukot ovatMason Clark and Karolina Hird, RUSSIAN REGULAR GROUND FORCES ORDER OF BATTLE, Institute for the Study of War: *126. rannikkopuolustusprikaati *127. tiedusteluprikaati *8. tykistöprikaati *15. rannikko-ohjusprikaati ==Lähteet== Luokka:Venäjän asevoimat
BARS-yksiköt

BARS-yksiköt () ovat Venäjän asevoimien reserviyksiköitä. Järjestelmä otettiin käyttöön 2015. Reserviläiset voivat tehdä asevoimien kanssa sopimuksen jäämisestä asevoimien reserviin mobilisaatiota varten ja säännöllisistä harjoituksista. Reservin miehistölle ja aliupseereille yläikäraja on 42 vuotta, nuoremmille upseereille 47 vuotta, majurin ja everstiluutnantin arvolla 52 ja everstin arvolla 57. BARS-yksiköt on järjestetty pataljooniksi, joita oli 2022 ainakin 20. Henkilöstö oli usein entisiä sotilaita ja upseereita. Eräät yksiköt liittyvät eräisiin järjestöihin, kuten BARS-1 ja BARS-16 ovat Kubanin kasakoiden,https://smotrim.ru/article/3016924 BARS-6 "Forštadt" Orenburgin kasakoiden. BARS-9, BARS-13 ja BARS-20 -yksiköt liittyvät Donbassin vapaaehtoisten liittoon, jota johtaa Aleksandr Borodai. ==Lähteet== Luokka:Venäjän asevoimat
Rotnes

Rotnes on taajama Nittedalin kunnassa Akershusin läänissä Norjassa ja kuntansa hallinnollinen keskus. Taajaman pinta-ala on 2,9 neliökilometriä ja asukasluku 7 728 vuonna 2023. Nittedal Railway Station (Norway) TRS 070801 093.jpg|Nittedalin rautatieasema ==Lähteet== ==Aiheesta muualla== Luokka:Norjan taajamat Luokka:Nittedal
Åneby

Åneby on taajama Nittedalin kunnassa Akershusin läänissä Norjassa. Taajaman pinta-ala on 0,6 neliökilometriä ja asukasluku 1 552 vuonna 2023. ==Lähteet== ==Aiheesta muualla== Luokka:Norjan taajamat Luokka:Nittedal
Løvstad

Løvstad on taajama Nittedalin kunnassa Akershusin läänissä Norjassa. Taajaman pinta-ala on 1,6 neliökilometriä ja asukasluku 3 567 vuonna 2023. ==Lähteet== ==Aiheesta muualla== Luokka:Norjan taajamat Luokka:Nittedal
Nittedalin kirkko

Nittedalin kirkko () on Nittedalin kunnassa Akershusin läänissä Norjassa sijaitseva puinen pitkäkirkko vuodelta 1869. ==Lähteet== ==Aiheesta muualla== Luokka:Norjan puukirkot kirkko
Hakadalin kirkko

Hakadalin kirkko () on Nittedalin kunnassa Akershusin läänissä Norjassa sijaitseva puinen pitkäkirkko vuodelta 1610. ==Lähteet== ==Aiheesta muualla== Luokka:Norjan puukirkot Luokka:Nittedal
Elin Prøysen

Elin Prøysen (s. 26. maaliskuuta 1949 Nittedal) on norjalainen laulaja, kitaristi, toimittaja ja kirjailija. Hänen isänsä oli Alf Prøysen. ==Diskografia== * Pikeønsker fra en veranda (1973) * Emigrantviser (1976) * Præysen for to (1977) * Med et smil (1978) * Nå swinger vi (1981) * Dans med Prøysen (2007) * Fra Hompetitten til Bakvendtland (2010) * Igjen og igjen (2014) ==Bibliografia== * Folkelige viser (1973) * Pappa Alf (1989) * Hurra for meg (1993) * Alf Prøysen (2004) * Sangene i våre hjerter (2007) * Veien til Tirilltoppen (2009) ==Lähteet== ==Aiheesta muualla== Luokka:Norjalaiset laulajat Luokka:Norjalaiset kitaristit Luokka:Norjalaiset toimittajat Luokka:Norjalaiset kirjailijat Luokka:Vuonna 1949 syntyneet Luokka:Elävät henkilöt
Prøysen

Prøysen on seuraavien norjalaisten henkilöiden sukunimi: * Alf Prøysen (1914–1970), kirjailija, runoilija, laulaja ja säveltäjä * Elin Prøysen (s. 1949), laulaja, kitaristi, kirjailija ja toimittaja.
Torstein Hagen

Torstein Hagen (s. 1943 Nittedal) on norjalainen laivanvarustaja, joka perusti Viking-nimisen varustamon vuonna 1997. Nykyisin Sveitsissä asuva Hagen on rikkaimpia norjalaisia. Vuonna 2021 hänen omaisuutensa arvoksi arvioitiin 30 miljardia norjan kruunua. Hagenilla on insinöörin ja liiketoimintajohtajan tutkinnot. ==Lähteet== ==Aiheesta muualla== Luokka:Norjalaiset laivanvarustajat Luokka:Norjalaiset insinöörit Luokka:Norjalaiset miljardöörit Luokka:Vuonna 1943 syntyneet Luokka:Elävät henkilöt
Nova-C

Nova-C on yhdysvaltalaisen Intuitive Machines yhtiön valmistama kuulaskeutujien luokka. Nova-C kuulaskeutujat on suunniteltu toimittamaan pieniä hyötykuormia Kuun pinnalle. Intuitive Machines oli yksi kolmesta palveluntarjoajasta, jotka saivat vuonna 2019 NASA:lta tilauksen tieteellisten kuormien toimittamisesta Kuuhun. Ensimmäinen näistä kuulaskeutujista on nimeltään Odysseus Nasan Commercial Lunar Payload Services (CLPS) tehtävällä IM-1. Se laukaistiin Maasta 15. helmikuuta 2024. Odysseus saavutti Kuun kiertoradan 21. helmikuuta 2024 ja se laskeutui liki onnistuneesti Kuun pinnalle 22. helmikuuta 2024. Odysseus on ensimmäinen yhdysvaltalainen avaruusalus yli 50 vuoteen, joka on suorittanut pehmeän laskeutumisen kuun pinnalle, edellisen ollessa Apollo 17. == Lähteet == Luokka:Intuitive Machines Luokka:Kuuluotaimet
Harald Sohlberg

Harald Oskar Sohlberg (29. marraskuuta 1869 Kristiania – 19. kesäkuuta 1935) oli norjalainen taidemaalari ja norjalaisen uusromantiikan läpimurron keskeisiä edustajia. Sohlbergin maalauksille on tyypillistä yksityiskohtaisuus ja symmetrisyys. Hänen opettajinaan toimivat muun muassa Sven Jørgensen, Kristian Zahrtmann ja Harriet Backer. ==Teoksia== Harald Sohlberg - Summer Night - NG.M.00525 - National Museum of Art, Architecture and Design.jpg|Sommernatt (1899) Harald Sohlberg - Street in Røros in Winter - NG.M.00882 - National Museum of Art, Architecture and Design.jpg|Gate i Røros (1903) Harald Sohlberg - Natt (Røros kirke) - TKM-143-1904 - Trondheim kunstmuseum (cropped).jpg|Natt, Røros kirke (1904) Harald Sohlberg - Flower Meadow in the North - NG.M.00692 - National Museum of Art, Architecture and Design.jpg|En blomstereng nordpå (1905) ==Lähteet== ==Aiheesta muualla== Luokka:Norjalaiset taidemaalarit Luokka:Vuonna 1869 syntyneet Luokka:Vuonna 1935 kuolleet
IM-1

IM-1 oli Intuitive Machinesin (IM) ensimmäinen lento Kuuhun. Aluksena toimi sen Odysseus-niminen Nova-C laskeutuja. Kokeelinen lento laukaistiin 15. helmikuuta 2024 ja Odysseus laskeutui Kuun pinnalle 22. helmikuuta 2024. Alus kallistui laskun yhteydessä yllättäen 30 asteen kulmaan mutta kaikki laitteisto toimi edelleen. Alus laskeutui liian kovasti ja ainakin yksi sen laskeutumisjaloista petti. Muutoin tehtävä todettiin onnistuneeksi sen päättyessä Kuun yön myötä 29. helmikuuta 2024. IM-1 on osa Nasan Commercial Lunar Payload Services (CLPS) -ohjelma ja sen ensimmäinen onnistunut lento. Se sisälsi kuusi Nasan kehittämää hyötykuormaa sekä muita oppilaistosten ja kaupallisten yhteistyökumppaneiden hyötykuormia. Odysseus oli ensimmäinen yhdysvaltalainen kuulaskeutuja yli viiteenkymmeneen vuoteen. == Laskeutuminen == Ennen laskeutumista havaittiin, että aluksen laser-etäisyysmittari ei toiminut. Ongelma yritettiin ratkaista käyttämällä yhden hyötykuorman, Nasan Navigation Dobbler Lidar, lasereita. Tämä oli mahdollista tehdä ohjelmistomuutoksella. Vaikka laser-tiedot syötettiin onnistuneesti alukseen, niin datan validointi-merkki ohjelmistossa jäi huomioimatta ja ohjelmisto ei siten prosessoinut tietoa ja laseretäisyysmittausta ei ollut käytettävissä. Alus laskeutui inertiamittausyksikön ja optisen navigointidatan avullla. Ilman korkeustietoa laseretäisyysmittarilta alus laskeutui noin 1,5 km lyhyeen tavoitteestaan ja korkeammalle alueelle. Laskeutuessa pystyttäistä ja sivuttaista vauhtia oli liikaa. Alus luuli olevansa korkeammalla pinnasta kuin olikaan. Lakutumisesa ainakin yksi jaloista petti. Moottori piti aluksen jonkin aikaa vielä pystyssä, mutta sen sammuttua alus kallistui kumolleen. Laskeutumiskohta oli 12 asteen rinne ja alus kallistui 30 asteeseen pintaan nähden. Jalkojen lisäksi muun ei todettu vaurioituneen laskeumisessa. == Galleria == Tiedosto:Image (M1463440322L) of Intuitive Machines IM-1 Nova-C, known as Odysseus landing site captured by Lunar Reconnaissance Orbiter Camera (LROC) (without arrow).png|Odysseuksen laskeutumisalue Lunar Reconnaissance Orbiter -luotaimen kuvaamana. Tiedosto:NASA-SpaceX CLPS IM-1 Launch (KSC-20240215-PH-KLS01 0085).jpg|IM-1 tehtävän Falcon 9 Block 5 laukaisu Kennedyn avaruuskeskuksen laukaisualustalta 39A 15. helmikuuta 2024. == Lähteet == Luokka:Commercial Lunar Payload Services Luokka:Intuitive Machines Luokka:Vuoden 2024 avaruustoiminta Luokka:Kuuluotaimet
Kiviä taskussa

Kiviä taskussa (Stones in His Pockets) on Marie Jonesin kirjoittama tragikoominen näytelmä. Näytelmä sai ensi-iltansa vuonna 1996 Dublinissa. Teoksessa on alun perin 15 roolia. Näytelmän keskeinen idea on, että kaksi näyttelijää tekee useita rooleja. Näytelmä kertoo irlantilaiskylästä, jossa kuvataan Hollywood-elokuvaa. Nummilla kohtaavat elokuvatähdet, taustajoukot ja paikalliset, jotka työskentelevät elokuvassa avustajina. 35-vuotiaat luuserit Charlie ja Jake menevät kuvauksiin avustajiksi ja joutuvatkin tekemään aivan muuta kuin etukäteen aavistavat. Kuvausten tiimellyksessä sattuu tragedia. Jukka Kajavan mukaan näytelmässä on kysymys irlantilaisesta ylpeydestä ja patrioottisuudesta; marttyyristä; ja pienistä ihmisistä, joiden elämää ja arvoja suurten mahti ei kunnioita. Pentti Kotkaniemi ohjasi Helsingin kaupunginteatterille sovituksen, jossa näyttelevät Martti Suosalo ja Mika Nuojua. Se sai ensi-iltansa 24.10.2002. Vuoden 2017 syyskuun loppuun mennessä sen oli nähnyt 233 032 katsojaa. Vuoteen 2023 mennessä sitä oli esitetty noin 870 kertaa ja esitykset jatkuivat edelleen. Se on pisimpään yhtäjaksoisesti esitetty näytelmä Suomen historiassa. == Lähteet == Luokka:Irlantilaiset näytelmät
Anatolian historia

Anatolian historia kertoo Anatolian niemimaan historiasta. Heettiläiset valloittivat Anatolian 1600-luvulla eaa. He perustivat kuningaskunnan, jonka varhaisin vaihe oli Vanha valtakunta, joka oli vallassa 1650-1500 eaa. Tämän valtakunnan ensimmäisiä kuninkaita olivat Labarnas ja Hattusilis, Mursilis ja viimeisimpiä kuninkaita oli Telipinus. Tämän valtakunnan aikana hurrilaiset valtasivat valtakunnan kaakkois- ja eteläosia, jotka Hattusilis valtasi jonkin ajan kuluttua takaisin. Myöhemmin heettiläiset valtasivat Aleppon ja Babylonin, jotka kassiitit valtasivat pian tämän jälkeen. Myöhemmin hurrilaiset valtasivat Kilikian. Vanhan valtakunnan jälkeen oli sadan vuoden aika, jolloin oli Keski-valtakunta. Tämän valtakunnan hallitsijoita olivat Hanigalbat ja Thutmosis III. Hanigalbatin aikana heettiläiset olivat sodassa hurrilaisia vastaan, jolloin he olivat liitossa Egyptin kanssa. Myöhemmin oli imperiumityyppinen Uusi valtakunta 1400-1180 eaa. Tämän valtakunnan hallitsijoita olivat Tudhaliyas II, Arnuwandas I, Tudhaliyas IV ja Arnuwandas IV. Tudhaliyas II:n aikana heettiläiset valtasivat Arzawan ja Assuwan ja tekivät tuhoa Aleppossa. Myöhemmin heettiläisten valtakunta joutui useaan otteeseen hyökkäysten kohteeksi usealta suunnalta ja jossain vaiheessa valtakunnan pääkaupunki Hattusas poltettiin. Tänä aikana jotkut kaupungit olivat liittoutuneet keskenään. Heettiläiset olivat uudemman kerran liitossa Egyptin kanssa. Heettiläisten valtakuntien jälkeen Anatoliassa oli vallassa Fryygia. Fryygialaiset tulivat Euroopasta. Noin 700 eaa. Fryygialla oli läntisessä Anatoliassa järjestelmällinen hallinto ja tuolla alueella sijaitsevia kaupunkeja olivat Gordium ja Midas. Anatolian itäosassa fryygialaisilla oli siirtokuntia, joita olivat Alaca Hüyük, Boğazköy-Hattusas ja Pazarh. Vielä idempänä asuivat luwilaiset. 700 eaa jälkeen tapahtui kimmerialaisten hyökkäys Kaukasuksen toiselta puolelta. Fryygialaisilla oli hyvät suhteet Assyriaan. Fryygian ajalla Anatoliassa tehtiin taitavaa norsunluun veistotaidetta ja keramiikassa esiintyi geometrisiä harmaita ja punaisia kuvioita. == Lähteet == Luokka:Lähi-idän historia Luokka:Turkin historia
Intuitive Machines

Intuitive Machines Inc. on amerikkalainen ilmailu- ja avaruusalan yritys, jonka pääkonttori sijaitsee Houstonissa, Texasissa. Yhtiö on suunnitellut muun muassa ilmalla liikkuvia droneja ja avaruusaluksia, kuten Universal Reentry Vehicle:n (URV) ja, Nova-C kuulaskeutujan.Yhtiö on listattu Nasdaqissa ja se on rekisteröity Delawareen. Yhtiön perustivat vuonna 2013 Stephen Altemus, Kam Ghaffarian ja Tim Crain. Aiemmin yksityisomisteinen Intuitive Machines, LLC tuli julkiseksi osakeyhtiöksi fuusioiduttuaan helmikuussa 2023 Inflection Point Acquisition Corp yhtiön kanssa. Intuitive Machines on tehnyt kolme sopimusta NASA:n Commercial Lunar Payload Services (CLPS) -ohjelman kaupallisista kuormansiirtopalveluista, joiden avulla toimitetaan hyötykuormia Kuun pinnalle. Yhtiön valmistama Odysseus niminen Nova-C laskeutuja laskeutui onnistuneesti Kuuhun 22. helmikuuta 2024. == Lähteet == == Aiheesta muualla == * Yhtiön viralliset kotisivut Luokka:Intuitive Machines
James J. Corbett

James John Corbett (1. syyskuuta 1866 – 18. helmikuuta 1933) oli yhdysvaltalainen nyrkkeilijä, joka oli ammattilaisnyrkkeilyn raskaansarjan maailmanmestari vuosina 1892–1897.Lounasheimo, s. 43, 49 Hän päätti paljaiden nyrkkien aikakauden, kun hän voitti John L. Sullivanin raskaan sarjan mestaruusottelussa 7. syyskuuta 1892 New Orleansissa Queensberryn sääntöjen mukaisesti viiden unssin painoiset kintaat käsissään. Corbett otteli ammattilaisurallaan 19 ottelua vuosina 1884–1903. Hän voitti 11 ottelua ja hävisi neljä, ja neljä ottelua päättyi ratkaisemattomaan. Corbett tunnettiin lempinimellä "Gentleman Jim". == Lähteet == * === Viitteet === Luokka:Yhdysvaltalaiset nyrkkeilijät Luokka:Vuonna 1866 syntyneet Luokka:Vuonna 1903 kuolleet
Magnar Mangersnes

Magnar Jon Mangersnes (31. lokakuuta 1938 Manger, Radøy, Hordalandin lääni – 9. tammikuuta 2023) oli norjalainen urkuri ja kuoronjohtaja.Torkil Baden, Magnar Mangersnes Store norske leksikon 29.6.2022, viitattu 23.2.2024 Magnar Mangersnes er død Bergens Tidende 11.1.2023, viitattu 23.2.2024 Mangersnes syntyi rehtori Johannes Mikal Mangersnesin ja sairaanhoitaja Maria Mosevollin perheeseen. Hän varttui Hordalandin Frekhaugissa ja sai ensimmäisen työnsä urkurina Melandin kirkosta vuonna 1958. Vuosina 1960–1962 Mangersnes opiskeli Bergen lærerskolessa musiikkilinjalla. Vuonna 1966 hän suoritti urkuri- kanttorin tutkinnon Bergenin Grieg-akatemiassa. Opiskeluaikanaan hän työskenteli musiikkikriitikkona Bergenin lehdissä ja Aftenpostenissa. Mangersnes toimi urkurina Ytre Arnan kirkossa vuosina 1963–1966 ja Laksevågin kirkossa vuosina 1967–1970. Hän oli osa-aikaisena opettajana Bergen lærerskolessa vuosina 1963–1974 ja opetti myös Grieg-akatemiassa vuodesta 1963. Mangersnes teki opintomatkoja Ruotsiin, Tanskaan (opettajana Grethe Krog) ja Saksaan (opettajana Helmuth Rilling). Mangersnes piti debyyttikonserttinsa urkurina Bergenissä vuonna 1966. Vuonna 1971 hän sai nimityksen Bergenin tuomiokirkon urkuri-kanttoriksi. Hänen johdollaan Bergenin tuomiokirkon kuoro sai Spellemannprisenin (1979) ja kolme ensipalkintoa Let the Peoples Sing -kilpailussa (1985, 1988, 1991). Mangersnes painotti perinteisiä teoksia etenkin Johann Sebastian Bachilta ja oman aikansa norjalaista kirkkomusiikkia. Hän teki monia levytyksiä Bachin, Anton Brucknerin, Edvard Griegin, Johan Kvandalin, Egil Hovlandin, Knut Nystedtin ja Kjell Mørk Karlsenin teoksista sekä kansanlauluista. Mangersnes kantaesitti konserttiurkurina lukuisia norjalaisia urkuteoksia. Hän johti myös Bergen lærerskolen kuoroa, Bergenin filharmonista kuoroa ja Bergenin oratoriokuoroa. Hänestä tehtiin Pyhän Olavin ritarikunnan ensimmäisen luokan ritari vuonna 2000. Lisäksi Mangersnes sai Griegprisenin vuonna 1985.Trond Olav Svendsen, Griegprisen Store norske leksikon 17.5.2020, viitattu 23.2.2024 Mangersnes oli naimisissa lastentarhaopettaja Kari Eli Mikkelsenin (s. 1938) kanssa. == Lähteet == Luokka:Norjalaiset urkurit Luokka:Norjalaiset kuoronjohtajat Luokka:Vuonna 1938 syntyneet Luokka:Vuonna 2023 kuolleet
Carlo (konepistooli)

Carlo on nimitys etenkin Palestiinan Länsirannalla palestiinalaisten käyttämille kotitekoisille konepistooleille. Koska aseet ovat kotitekoisia, niiden tarkemmat ominaisuudet voivat vaihdella. Carlo-konepistoolit ovat halpoja ja helppoja valmistaa, mutta toisaalta myös epätarkkoja ja niillä on lyhyt kantama. Ne ovat joka tapauksessa olleet suosittuja esimerkiksi eri palestiinalaisten terrori-iskuissa. ==Ominaisuudet== "Carlo" on saanut nimensä ruotsalaisen Carl Gustav m/45-konepistoolin mukaan. Konepistooli otettiin kättöön Ruotsin armeijassa vuonna 1945 ja niitä valmistettiin myöhemmin lisenssillä Egyptissä. Palestiinalainen "Carlo" muistuttaa usein ulkonäöltään ruotsalaista konepistoolia, joskin muita yhtäläisyyyksiä ei juuri ole. Koska Carlo-konepistooleja valmistetaan yksittäisillä asepajoilla, niiden ominaisuudet voivat vaihdella huomattavasti. Monet niistä perustuvat Yhdysvalloissa julkaistuihin ohjeisiin, jotka olivat yleisiä etenkin 1970- ja 1980-luvulla. Nykyisin valmistusohjeita ladataan internetistä. Tyypillisimpiä "Carlon" piirteitä ovat M4/M16 -tyylinen pistoolikahva ja Uzi-konepistyoolin kaltainen 9x19 mm kaliiberi. Periaatteessa asetta voidaan muokata kuitenkin käyttämään miltei mitä tahansa kaliiberia. Carlo on tyypillisesti sileäputkinen, eikä erityisen tarkka. Myös sen kantama on lyhyt. Carlo on kuitenkin hyvin halpa verrattuna esimerkiksi muihin mustan pörssin käsiaseisiin. Esimerkiksi M16-kiväärin arvioitu hinta saattaa olla 15 000–20 500 dollaria, siinä missä halpa versio Carlosta saattaa maksaa vain noin 800 dollaria. Myös sen valmistaminen on suhteellisen helppoa. Osia voidaan tehdä esimerkiksi tavallisilla porapenkeillä ja hitsauslaitteilla. ==Lähteet== Luokka:Konepistoolit Luokka:Palestiina
Torkil Baden

Torkil Baden (s. 22. helmikuuta 1944 Drammen) on norjalainen musiikkikirjailija ja -toimittaja sekä urkuri.Ola Nordal, Torkil Baden Store norske leksikon 19.4.2023, viitattu 23.2.2024 Baden sai kuoronjohtajan ja urkurin pätevyydet vuonna 1969. Lisäksi hän sai maisterin arvon musiikkitieteessä Oslon yliopistosta vuonna 1977. Baden työskenteli urkurina Rødtvedtin kirkossa vuoteen 1990, sitten Fossumin kirkossa vuoteen 2006 ja lopulta Nesoddenin kirkossa vuoteen 2009. Hän oli musiikkikriitikkona Dagbladetissa (1970–1982), Verdens Gangissa (1982–1984) ja Norsk Rikskringkastingissa (vuoteen 2012). Lisäksi hän on kirjoittanut Morgenbladetiin ja Vårt Landiin. Baden toimitti Norsk kirkemusikk -lehteä vuosina 1991–1994 ja johti Norjan kriitikkoliittoa vuosina 1998–2003. Hän toimi vanhempana luennoitsijana Oslon taidekorkeakoulussa vuosina 1979–2014. Lisäksi Baden oli norjalais-ranskalaisen seuran Norvège Côte d'Azur puheenjohtaja vuosina 2017–2021. Baden sai Grorudin (1981) ja Stovnerin (1997) kulttuuripalkinnot sekä Oslon kaupungin kulttuuristipendin (2004). Hänestä tehtiin Norjan kriitikkoliiton kunniajäsen vuonna 2023. Lukuisten musiikkiaiheisten kirjojen lisäksi Baden on julkaissut kuorosovitusten vihkoja sekä musiikkitieteellisiä ja kulttuurihistoriallisia artikkeleita. Vuonna 2014 häneltä ilmestyi myös rikosromaani Dødsborgen (2014). Badenin isä oli säveltäjä Conrad Baden. == Lähteet == Luokka:Musiikkikirjailijat Luokka:Norjalaiset toimittajat Luokka:Norjalaiset urkurit Luokka:Norjalaiset rikoskirjailijat Luokka:Vuonna 1944 syntyneet Luokka:Elävät henkilöt
Robert Fitzsimmons

Robert James "Bob" Fitzsimmons (26. toukokuuta 1863 Helston, Cornwall, Yhdistynyt kuningaskunta – 22. lokakuuta 1917 Chicago, Yhdysvallat) oli englantilais-uusiseelantilainen nyrkkeilijä. Hän oli ammattilaisnyrkkeilyn maailmanmestari keskisarjassa vuosina 1891–1894, raskaassasarjassa vuosina 1897–1899 ja raskaassa keskisarjassa vuosina 1903–1905. Hän oli pitkään ainoa Englannissa syntynyt raskaansarjan maailmanmestari ja ensimmäinen kolmen eri painoluokan maailmanmestari. Fitzsimmonsia kutsuttiin lempinimellä "Lanky Bob" ja "Rudy Robert".Lounasheimo, s. 51, 53, 57 Fitzsimmons muutti perheensä mukana Uuteen-Seelantiin 1870-luvulla. Siellä hän aloitti amatöörinyrkkeilijänä 15-vuotiaana.Lounasheimo, s. 51 Vuonna 1883 hän kävi ensimmäiset ammattilaisottelunsa Australiassa. Hän jatkoi uraansa Yhdysvalloissa vuonna 1890.Lounasheimo, s. 52 Fitzsimmons nousi keskisarjan maailmanmestariksi neljännessä Yhdysvalloissa käymässään ottelussa 14. tammikuuta 1891 New Orleansissa tyrmäämällä Nonpareil Jack Dempseyn 13. erässä. Fitzsimmons tähtäsi jo raskaansarjan maailmanmestaruuteen ja luopui keskisarjan mestaruudesta vuonna 1894.Lounasheimo, s. 52, 53 Hän pääsi ottelemaan raskaansarjan tittelistä 17. maaliskuuta 1897 Carson Cityssä ja tyrmäsi James J. Corbettin 14. erässä vaikka itse olikin pitkään kanveesissa ottelun kuudennessa erässä. Seuraavat vuodet Fitzsimmons vietti nyrkkeilyä enemmän kiertämällä Yhdysvaltoja esittämässä itseään näytelmässä The Honest Blacksmith.Lounasheimo, s. 55 Hän menettikin mestaruutensa 9. kesäkuuta 1899 Coney Islandilla James J. Jeffriesille. Uusintaottelu heinäkuussa 1902 päättyi Jeffriesin tyrmäysvoittoon 8. erässä.Lounasheimo, s. 56, 57 Uuden painoluokan, raskaan keskisarjan, perustaminen sai Fitzsimmonsin jatkamaan vielä uraansa 40-vuotiaana. Hän voitti sarjan maailmanmestaruuden 25. marraskuuta 1903 San Franciscossa ottamalla pistevoiton George Gardnerista vaikka ottelun jälkeen hänen todettiin otelleen keuhkokuumeisena. Hän menetti mestaruuden Philadelphia Jack O’Brienille 20. joulukuuta 1905 San Franciscossa oltuaan 12 erän jälkeen keskeytyskunnossa.Lounasheimo, s. 57 Fitzsimmonsa nyrkkeili viimeisen kerran helmikuussa 1914. Hän kuoli rahattomana lokakuussa 1917. == Lähteet == * === Viitteet === Luokka:Brittiläiset nyrkkeilijät Luokka:Uusiseelantilaiset nyrkkeilijät Luokka:Vuonna 1863 syntyneet Luokka:Vuonna 1917 kuolleet
Indonesian suurnopeusjunarata

Indonesian suurnopeusjunarata on Indonesian kaksi suurinta kaupunkia Jakartan ja Bandungin yhdistävä suurnopeusjunarata. Sitä operoi Kereta Cepat Indonesia China. Junat valmistaa kiinalainen CRRC. Indonesian hallitus ilmoitti heinäkuussa 2015 suunnitelmista rakentaa suurnopeusjuna Indonesiaan. Syyskuun 2015 lopussa Indonesia myönsi tämän suurnopeusjunaprojektin Kiinalle, joka päihitti Japanin ehdotuksen. Todettiin, että Kiinan tarjous rakentaa suurnopeusjunarata ei vaatinut Indonesian hallituksen takeita ja rahoitusta. Se on ensimmäinen suurnopeusjunarata Kaakkois-Aasiassa ja eteläisellä pallonpuoliskolla. Rata on pituudeltaan 142 kilometriä ja maksiminopeus radalla on 350 kilometriä tunnissa. Matkustusaika Jakartasta Bandungiin on suurnopeusjunan myötä 45 minuuttia. Tulevaisuudessa rataa mahdollisesti jatketaan kaupunkeihin kuten Kertajati, Yogyakarta, Surakarta ja Surabaya. Liikennöinti alkoi 2. lokakuuta 2023. Ensimmäisen reilun kahden kuukauden aikana suurnopeusjunalla matkustettiin yli miljoona kertaa. == Lähteet == == Aiheesta muualla == * Kereta Cepat Indonesia China Luokka:Indonesian rautatieliikenne Luokka:Suurnopeusradat
Kalvas hehku

Kalvas hehku (Pale Fire) on Vladimir Nabokovin englanninkielinen romaani. Se ilmestyi 1962. Teoksen on suomentanut Kristiina Drews, ja suomennoksen on julkaissut Gummerus 2014. Teoksessa Nabokov käytti epätyypillistä romaanimuotoa, sillä teos koostuu runosta ja sitä kommentoivasta hullusta kirjallisuussaivartelijasta. Teos on hyvin tarkkaan teoksen Sebastian Knightin todellinen elämä laajempi, kompleksisempi ja kryptisempi muunnelma, kirjoittaa Arto Virtanen Parnassossa. Teoksen nimi viittaa kuvitteellisen runoilija John Shaden saman nimiseen 999-säkeiseen runoelmaan. Viimeinen säe jäi puuttumaan tuhannesta, sillä kirjoittaja kuoli. Tarina alkaa asiallisella johdannolla, jota seuraa 50 sivua runoa, jonka romaanihenkilö on kirjoittanut. Runoelman jälkeen on vuorossa parisatasivuinen runoelman kommentti, joka on se varsinainen romaani.Arto Virtanen, Maanpako – Varjoja ja heijastuksia. Parnasso 3/2015 s. 44–47 Virtanen pohtii, voiko runoa pitää oikeana runoelmana, kun se on romaanissa pelkästään sisäiskertomuksena eikä itsenäinen teos. Hän kuitenkin toteaa, että se tuo lukijalle aivan aidon esteettisen elämyksen. Hän sanoo, että vaikka teos on pintapuolisesti vaikeatajuinen, se ei ole samalla tavalla vaikea kuin vaikkapa James Joycen Ulysses. Tässä teoksessa hankaluuden ovi toisensa jälkeen avautuu ja päästää lukijan tilasta toiseen. Hankaluus on pintarakennetta, joka koettelee lukijan muistia. Jyrki Nummi toteaa Helsingin Sanomissa, että lukija havaitsee pian, ettei kirjassa mikään ole sitä, miltä se näyttää. Ristikkäin kulkevat tarinalinjat yhdistyvät kertojan runoelman viimeisestä puuttuvasta säkeestä laatimassa kommentissa. Nummi pohtii eri vaihtoehtoja, miten romaania tulee lukea. Yksinkertaisen tulkinnan mukaan kertoja Kinbote on silmänkääntäjä, joka ikuistaa itsensä Shaden runon avulla. Romanttinen tulkinta taas antaa ymmärtää, että Kinbote on Kalvaan hehkun todellinen taiteilija, joka kultaisella kosketuksella muuttaa keskinkertaisen runon mestariteokseksi. Postmoderni tulkinta taas sanoo, että Shade kirjoitti runon ja keksi oman kuolemansa ja kertoja Kinboten tai päin vastoin Kinbote keksi Shaden voidakseen rakentaa monströösin ”teoksensa”Jyrki Nummi, Vladimir Nabokovin romaani on hullun nerokas jännärin ivamukaelma, Helsingin Sanomat 7.12.2014. Viitattu 23.2.2024 (tilaajille) ==Lähteet== ==Aiheesta muualla== * Ovaska, Anna: Kaapattu kirja ja kalvaasti hehkuva totuus. Niin & näin 3/2015. Luokka:Vuoden 1962 kirjat Luokka:Yhdysvaltalaiset romaanit
Gis-molliasteikko

Gis-molliasteikko on gis-sävelestä alkava sävelasteikko, jonka luonnolliseen variaatioon kuuluvat sävelet gis, ais, h, cis, dis, e, fis ja gis. Gis-mollin rinnakkaissävellaji on H-duuri ja muunnossävellaji teoreettinen Gis-duuri. Gis-mollia vastaa enharmonisesti as-molli, jossa on seitsemän alennusta. == Muunnelmia == * Harmoninen molli: gis, ais, h, cis, dis, e, fisis, gis * Melodinen molli: gis, ais, h, cis, dis, eis, fisis, gis * Pentatoninen molli: gis, ais, h, cis, dis, fis == Asteikon säveliä käyttäviä sointuja eri sointuasteilla == i ii° III iv v VI VII G♯m A♯° H H+ C♯m D♯m D♯ E F♯ F𝄪° ;nelisoinnut i ii° III+ iv V7 VI vii°7 G♯m(maj7) A♯m7♭5 Hmaj7♯5 C♯m7 D♯7 Emaj7 F𝄪°7 ==Gis-mollin etumerkintä eri nuottiavaimilla== ===Neljällä yleisimmällä avaimella=== { ew Staff \with{ \magnifyStaff #3/2 } << \time 4/16 \override Score.TimeSignature #'stencil = ##f { \clef treble \key gis \minor s16 \clef alto \key gis \minor s16 \clef tenor \key gis \minor s16 \clef bass \key gis \minor s16 } >> } Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. Gis-mollin etumerkit kirjoitetaan niille ylläolevin tavoin.https://mymusictheory.com/more-music-theory-topics/key- signatures-chart/ == Lähteet == Luokka:Sävelasteikot
Pramukh Swami Maharaj

Pramukh Swami Maharaj (, ; 7. joulukuuta 1921 Chansad – 13. elokuuta 2016 Sarangpur) oli intialainen hindujohtaja, joka johti Swaminarayan-liikkeeseen kuuluvaa Bochasanwasi Akshar Purushottam Swaminarayan Sanstha (BAPS) -suuntausta vuodesta 1971 kuolemaansa asti. Hän oli BAPS-yhteisön viides hengellinen johtaja. Hänen johdollaan BAPS perusti useita satoja temppeleitä ja laajeni maailmanlaajuiseksi uskonnolliseksi suuntaukseksi. Pramukh Swami Maharaj syntyi Chansadin kylässä Intian Gujaratin osavaltiossa maanviljelijäperheeseen. Hänen syntymänimensä oli Shantilal Patel, josta hän luopui 18-vuotiaana annettuaan selibaattilupauksen ja liityttyään BAPS- yhteisöön askeetiksi, jolloin hän sai munkkinimen Narayanswarupdas (Jumalan palvelija). 25-vuotiaana hänestä tuli Sarangpurin temppelin hallinnollinen neuvonantaja (kothari) vuonna 1946. BAPS-johtaja Shastriji Maharaj valitsi hänet sihteerikseen seuraavana vuonna.Williams 1984, s. 50–51. Hän toimi tehtävässä vuoteen 1950, jolloin Shastri Maharaj teki hänestä yhteisön ensimmäisen puheenjohtajan ja siirsi hänen vastuulleen yhteisön maallisen hallinnon. Tuolloin hänen nimekseen vakiintui Pramukh, joka tarkoittaa puheenjohtajaa. Shastriji Maharajin kuoltua vuonna 1951 Pramukh Swami jatkoi yhteisön hallinnollisissa tehtävissä Yogiji Maharajin noustua yhteisön uskonnolliseksi johtajaksi.Williams 1984, s. 50–51. Yogiji Maharajin kuoltua vuonna 1971 Pramukh Swami peri hänen asemansa BAPS-johtajana ja sai vastuulleen myös uskonnolliset johtotehtävät.Williams 1984, s. 51. Uskonnollisena johtajana hän keskittyi yhteisön laajentamiseen Gujaratin ulkopuolelle. Tätä varten hän käännätti yhteisön kirjallisuutta ja matkusti useita kertoja Itä-Afrikkaan, Britanniaan, Kanadaan ja Yhdysvaltoihin. Hänen johdollaan BAPS perusti yli tuhat temppeliä ympäri maailmaa. Yhtenä niistä Lontoon Neasdenin temppeli, joka oli valmistuessaan maailman suurin Intian ulkopuolella sijaitseva hindutemppeli. Hänen hallussaan oli kaksi Guinnessin maailmanennätystä. Guinness havainnoi vuonna 2005 hänen luoneen maailman suurimman hindutemppelin eli New Delhissä sijaitsevan Swaminarayan Akshardhamin. Hän myös vihki käyttöön enemmän temppeleitä kuin kukaan muu (713 temppeliä tammikuuhun 2008 mennessä). Ennen kuolemaansa Pramukh Swami Maharaj nimitti Mahant Swami Maharajin seuraajakseen. == Lähteet == * === Viitteet === Luokka:Hindulaisuuden johtohenkilöt Luokka:Vuonna 1921 syntyneet Luokka:Vuonna 2016 kuolleet
Endonyymi

Endonyymi (kreikan sanoista ἔνδον, éndos, ’sisällä’, ja ὄνομα, ónoma, ’nimi’) tai autonyymi on kielitieteessä käytetty termi, jolla tarkoitetaan tietyn ihmisryhmän itsestään, kielestään tai omasta alueestaan käyttämää nimeä. Endonyymin vastakohta on eksonyymi eli ulkoryhmän käyttämä nimi, ja kahta termiä käytetäänkin yleensä yhdessä käsiteparina. Esimerkiksi ”Suomi” on suomenkielisten käyttämä paikallinen endonyymi, kun taas ”Finland” on lukuisien ulkoryhmien käyttämä eksonyymi. Toisinaan eksonyymin ja endonyymin määrittely on hankalaa. Tutkijoiden parissa on keskusteltu muun muassa siitä, muuttuvatko esimerkiksi kyrillisistä latinalaisiin aakkosiin translitteroidut nimet endonyymeistä eksonyymeiksi. Toinen esimerkki määritelmän hankaluudesta on se, tulisiko kreikankielinen nimi Byzantion luokitella eksonyymiksi, jos sitä käyttää edelleen pieni kreikkalaisvähemmistö Istanbulissa. Eksonyymien ja endonyymien käyttö on myös usein politisoitunutta. Esimerkiksi englanninkielisessä käytössä on keskusteltu siitä, pitäisikö Ukrainan pääkaupungin Kiovan nimi kirjoittaa venäjänkieliseen lausumiseen perustuen Kiev vai ukrainankieliseen lausumiseen perustuen Kyiv. Nykyisin suositellaan jälkimmäistä. Samaan tapaan Suomessa on 2020-luvulla keskusteltu muun muassa siitä, pitäisikö Valko-Venäjästä alkaa käyttää heidän omaan kieleensä perustuvaa muotoa Belarus, jonka kansainvälistä käyttöönottoa maan itsevaltaista presidenttiä Aljaksandr Lukašenkaa vastustava oppositioliike on pyrkinyt ajamaan. == Lähteet == Luokka:Paikannimien tutkimus Luokka:Etniset ryhmät
Lyyrypyrstönseuraaja

Lyyrypyrstönseuraaja (Pycnoptilus floccosus) on tiaismalureihin kuuluva lintulaji. Lajia tavataan uhanalaisena Australiassa. == Koko ja ulkonäkö == Lyyrypyrstönseuraaja kasvaa 16–19 cm pitkäksi. Sukupuolet muistuttavat toisiaan ulkonäöltään. Ruumiinrakenteeltaan se on tukevahko ja pitkäpyrstöinen. Lajin pää, selkä ja siivet ovat ruskeat. Otsa on punertavampi. Lyyrypyrstönseuraajan rinta ja vatsa ovat kellanruskeat ja niissä on vaalean- tai tummanruskeita suomukuvioita. Alalaji P. f. sandlandi on värisävyiltään tummempi kuin P. f. floccosus. ==Levinneisyys ja elintavat== Lyyrypyrstönseuraajan levinneisyysalue ulottuu eteläisestä Uudesta Etelä- Walesistä Victorian itäosiin. Lajin elinympäristöä ovat kosteat ja pensaikkoiset metsät ja rotkot. Linnun ravintoa ovat enimmäkseen hyönteiset, mutta se syö lisäksi siemeniä ja hedelmiä. Lyyrypyrstönseuraajat liikkuvat usein lyyrypyrstöjen perässä ja poimivat ravintonsa lyyrypyrstöjen kuopimasta maasta. Laji rakentaa katetun pesän maahan ja naaras munii kaksi munaa. Lyyrypyrstönseuraaja luokitellaan vaarantuneeksi, ja kannan kooksi arvioidaan noin 88 000 täysikasvuista yksilöä. Kantaa uhkaa ilmastonmuutoksen aiheuttama kuivuus ja maastopalot. Arviolta jopa 37 % kannasta kuoli maastopaloissa vuosien 2019–2020 aikana == Lähteet == Luokka:Tiaismalurit Luokka:Uhanalaiset linnut
Goodaura 1

Goodaura 1 Goodaura 1 Paikkakunta: Dušeti ja Qazbegi, Georgia Talviurheilukeskus: Gudauri Ski Resort Vuori: Mt Sadzele Rinneluokitus: Sininen Yläasema: 2 700 m Ala-asema: 2 160 m Korkeusero: 540 m Hissi Hissi Hissi: Goodaura Tyyppi: Gondolihissi Kapasiteetti: 2 800 henkilöä/h Ala-asema: 2 160 m Yläasema: 2 700 m Pituus: 2 380 m Lumilautacross Lumilautacross Lähtö: 2 340 m Maali: 2 200 m Korkeusero: 140 m Pituus: 1 150 m Keskijyrkkyys: 12,2 % Eri elementtejä: 53 kpl 1\. MC-kilpailu: 3.2.2024 Goodaura 1 (myös Gudaura 1) on laskettelurinne Gudauri Ski Resortissa Dušetissa ja Qazbegissa Georgiassa. Siellä järjestetiin ensimmäistä kertaa lumilautailun maailmancupin lumilautacrosskilpailut helmikuussa 2024. ==Lähteet== *PISTE MAP Gudauri & Kazbegi gudauri.com *Snowboardcross Results – Gudauri fis-ski.com Luokka:Georgian laskettelurinteet Luokka:Dušetin piirikunta Luokka:Qazbegin piirikunta
Merkityksettömyyden juhla

Merkityksettömyyden juhla (La fête de l'insignifiance) on Milan Kunderan romaani vuodelta 2014. Edellisestä romaanista Tietämättömyys on kulunut 13 vuotta. Teoksen on suomentanut Ville Keynäs ja julkaissut Siltala 2015. Kunderan romaanit ovat esseistisiä ja puoliksi filosofisia, ja tämän romaanin keskustelunaiheina ovat Arthur Schopenhauer ja Immanuel Kant. Keskustelijoina on neljä miespuolista ystävystä, jotka keskustelevat eri aikaan eri paikoissa. Herman Raivio arvioi teosta Parnassossa varsin kriittisesti. Heti alkuun hän luonnehtii Kunderaa sanoin: ”[hänellä] on ikävä tapa alleviivata kulttuurisivistystään” ja ottaa esimerkiksi Merkityksettömyyden juhlasta kohdan, jossa Kundera sanoo miestä Narkissokseksi, kun olisi voinut sanoa itserakkaaksi. Antiikkiin olisi Raivion mielestä voinut astua vaivihkaisemminkin. Enkeleistä ei kannata puhua, sillä teksti voi muuttua henkevyyden sijasta ”huuruiseksi”. Kundera harrastaa totalitarismin aiheista huumoria, esimerkkinä Stalin, joka kertoo urotöistään. Seurue tuohtuu Stalinin selän takana valheesta, mutta heidän selkänsä takana nauraa Stalin: ”Ihmiset uskovat mitä tahansa.” Raivio löytää kirjan pääajatukseksi sen, että maailma tulee ottaa vastaan hyväntuulisena ja voi huvittua ihmisten typeryydestä. Olemassaolon ydin on merkityksettömyys, mikä on komedian paikka, ei tragedian. Avain viisauteen löytyy merkityksettömyyden tajuamisesta. Loppuyhteenvetona Ravio sanoo, että sitä sietää pohtia, mutta se ei riitä; sen lisäksi tarvitaan intensiteettiä. Savon Sanomissa on Jouni Tossavainen hiukan Ravion linjoilla, sillä häntä naurattaa ranskalaisen kriitikon ylistys Kunderan uutuudesta: ”Ei, rakkaat kyynikot, romaani ei ole kuollut.” ==Lähteet== Luokka:Vuoden 2014 kirjat Luokka:Ranskalaiset romaanit
San Fernando

San Fernando tarkoittaa muun muassa seuraavia: ==Maantiede== * San Fernando, kunta Etelä-Espanjassa * San Fernando Valley, laakso Yhdysvalloissa Etelä- Kaliforniassa * San Fernando de Apure, Apuren osavaltion pääkaupunki Venezuelassa * San Fernando del Valle de Catamarca, Catamarcan maakunnan pääkaupunki Argentiinassa * San Fernandon katedraali, roomalaiskatolinen katedraali San Antoniossa Texasissa ==Laivat== * San Fernando, Espanjan laivaston vuonna 1717 vesille laskettu linjalaiva * San Fernando, Espanjan laivaston vuonna 1723 vesille laskettu linjalaiva * San Fernando, Espanjan laivaston vuonna 1765 vesille laskettu linjalaiva ==Katso myös== * Mies San Fernandosta, James Fargon ohjaama toimintakomedia vuodelta 1978
Jukka Rappe

Jukka Rappe on suomalainen juristi, joka toimii apulaisvaltakunnansyyttäjänä. Rappe työskenteli valtionsyyttäjänä Valtakunnansyyttäjänviraston perustamisesta vuonna 1997 lähtien. Valtionsyyttäjänä hän toimi syyteasiainyksikön päällikkönä ja sen jälkeen kahdeksan vuotta syyttäjäntoiminnan päälikkönä. Rappe nimitettiin apulaisvaltakunnansyyttäjäksi vuonna 2018 ensin määräaikaisesti edellisen apulaisvaltakunnansyyttäjän Raija Toiviaisen siirryttyä hoitamaan valtakunnansyyttäjän tehtävää ja sitten vakinaisesti. Apulaisvaltakunnansyyttäjänä hän on osallistunut muun muassa Viestikoekeskus-jutun, Raaseporin tasoristeysturman ja terrorismirikosten käsittelyyn. Rappe haki valtakunnansyyttäjän virkaa vuonna 2022, mutta ei tullut valituksi. == Lähteet == Luokka:Suomalaiset syyttäjät Luokka:Elävät henkilöt Luokka:Syntymävuosi puuttuu
Denys Štšerbakov

Denys Štšerbakov (;Бронза України на чемпіонаті світу зі спортивного орієнтування. Спортивний комітет України. Viitattu 23.2.2024. s. 1988) on ukrainalainen suunnistaja. Sotkamon MM-kilpailuissa 2013 Sherbakov saavutti pronssia Ukrainan viestijoukkueessa. Hänen paras saavutuksensa MM-kilpailuissa henkilökohtaisilla matkoilla on keskimatkan yhdeksäs sija samalta vuodelta. Sama tulos on myös hänen paras sijoituksensa suunnistuksen maailmancupin osakilpailussa. Maailmancupiin kokonaiskilpailussa hän on parhaimmillaan ollut 66:s vuonna 2016. EM-kilpailuissa hänen paras sijoituksensa henkilökohtaisilla matkoilla on pitkän matkan 26:s sija vuodelta 2016. Nuorten MM-kilpailuissa hänen paras saavutuksensa henkilökohtaisilla matkoilla on pitkän matkan 37:s sija vuodelta 2008. http://runners.worldofo.com/denyssherbakov.html == Lähteet == Luokka:Ukrainalaiset suunnistajat Luokka:Vuonna 1988 syntyneet Luokka:Elävät henkilöt